== Historie ==
{{Uddybende|Naurus historie}}
[[Fil:Traditional house and canoe Nauru.jpg|thumb|left|Traditionelt hus og kano i Nauru]]
Nauru blev oprindeligt beboet af mikronesere og polynesere for mindst 3000 år siden.<ref name=unccd /> Der boede oprindelig tolv stammer i Nauru: Deiboe, Eamwidamit, Eamwidara, Eamwit, Eamgum, Eano, Emeo, Eoraru, Irutsi, Iruwa, Iwi og Ranibok. Alle disse er i dag repræsenteret i flaget, som har en tolvtakket stjerne.<ref name=whyte /> Traditionelt har nauruerne fulgt deres slægt via kvindelinjerne. Indbyggerne levede af [[Akvakultur (vandlevende organismer)|akvakultur]]: De fangede yngel fra [[mælkefisk]], kaldet ''ibija'', [[Akklimatisation|akklimatiserede]] dem til ferskvand og lod dem vokse op i [[Buada-lagunen]], hvor de nemt kunne fanges, hvorpå de fungerede som en pålidelig fødekilde.<ref name=spennemann /> Af andre lokale produkter hørte [[kokosnød]]der og [[pandanus]]frugter.<ref name=pollock /> Navnet "Nauru" kan stamme fra det [[Nauruansk (sprog)|nauruanske]] ord "Anáoero", der betyder "Jeg tager til stranden".<ref name=west />
Politik